*Проект поздравления в СМИ*

*с Днем республики на коми языке*

Коми Республикаса пыдди пуктана олысьяс!

Дона ёртъяс!

Сьӧлӧмсянь чолӧмала тіянӧс Республика лунӧн!

Тайӧ гажыс ӧтувтӧ Коми му радейтысьясӧс да пыдди пуктысьясӧс, найӧс, кодъяслы дона историяным да традицияясным. Республика озыр вӧр-ваӧн да аслыспӧлӧс культураӧн. Но медсясӧ, дерт, озыр йӧзӧн, кодъяслы абу веськодь Чужан мулӧн аскиа луныс.

Ми нимкодясям олӧма войтырӧн. Тайӧ зэв водзмӧстчысь да зіль йӧз. Ыджыд аттьӧ ветеранъяслы, кодъяс пуктісны да талун на пуктӧны уна вын Чужан му сӧвмӧдӧмӧ. Ыджыд аттьӧ быдӧнлы, коді аслас уджӧн сӧвмӧдӧ регионнымӧс социальнӧй да экономика боксянь.

Таво миян республикалы тырӧ 97 во. Куим во мысти ми кутам пасйыны 100 вося юбилей. Миян мог – 100 во тыригкежлӧ ӧтлаын мичаммӧдны кар-районъяслысь чужӧмбансӧ. Торйӧн нин Культура воӧ тӧждысям, медым карса да сиктса войтыр вермисны тӧдмасьны культураӧн.

Тайӧ ставыс миян челядьлы да внукъяслы. Ӧд буретш налы водзӧ сӧвмӧдны республиканымӧс. Комиын олӧ енбиа да нырччысь том йӧз. 18-25 арӧсӧн найӧ унатор нин тӧдӧны да кужӧны, дасьтӧны проектъяс, зіля пырӧдчӧны Волонтёрлы сиӧм вося мероприятиеясӧ. Кольӧ неуна кад, да найӧ нин лоасны тӧдчана йӧзӧн, кодъяс кутасны бурмӧдны республикаын олӧмсӧ.

Дона ёртъяс, Коми Республика – миян ыджыд страналӧн торйӧдны позьтӧм юкӧн. Россия – уна позянлуна да сӧвмысь страна. Ми олам сэтшӧм кадӧ, кор колӧ велӧдчыны, уджавны. Зіль да вежӧра йӧзыд аддзасны сьӧлӧм вылӧ воана уджсӧ. А быдӧнлӧн вермӧмын – республикалӧн, страналӧн аскиа луныс.

Сиа быдӧнлы крепыд дзоньвидзалун, помтӧм-дортӧм вын, шуд да быд бурсӧ! Медым войтырыс ас костаныс ёртасисны да олісны ӧтсӧгласӧн!

Сӧвмы да дзоридзав, Коми му!

Коми Республикаса Юралысь С.А. Гапликов